Ο **Αθλητικός Όμιλος Ξάνθη** είναι ελληνικό ποδοσφαιρικό σωματείο που εδρεύει στην Ξάνθη. Ιδρύθηκε το 1967 και χρησιμοποιεί ως αγωνιστική έδρα το Ξάνθη Αρένα, το οποίο έχει χωρητικότητα 7.244 θέσεων.

Μετείχε στο πρωτάθλημα της Α΄ Εθνικής Κατηγορίας για 31 συναπτά έτη από την αγωνιστική περίοδο 1989–1990 έως την αγωνιστική περίοδο 2019–2020. Από την αγωνιστική περίοδο 2020–2021 έως και την αγωνιστική περίοδο 2021–2022 αγωνιζόταν στο πρωτάθλημα της Α2 Εθνικής Κατηγορίας.

Στις 19 Σεπτεμβρίου 2022, η Α.Ο. Ξάνθη Π.Α.Ε. ανακοίνωσε ότι αποσύρεται από το πρωτάθλημα της Super League 2, δίνοντας τέλος στην παρουσία της στις επαγγελματικές κατηγορίες, αφού δεν κατάφερε να αντιμετωπίσει τα οικονομικά και διοικητικά προβλήματα που αντιμετώπιζε. Έκτοτε, η ομάδα βρίσκεται υπό διάλυση, καθώς συνεχίζει να υφίσταται μόνο το ιδρυτικό ποδοσφαιρικό σωματείο Α.Ο. Ξάνθη. Από την αγωνιστική περίοδο 2023–2024 θα επανεκκινήσει από τη Β΄ Κατηγορία Ε.Π.Σ. Ξάνθης.

Ιστορία
-------

### Ίδρυση και απόκτηση χορηγού

Ιδρύθηκε το 1967, έπειτα από τη συγχώνευση δύο τοπικών σωματείων της Ξάνθης, του Α.Π.Σ. Ασπίδας Ξάνθης (έτος ίδρυσης 1922) και του Μ.Γ.Σ. Ορφέα Ξάνθης (1903) και προέκυψε ο **Αθλητικός Όμιλος Ξάνθης**. Η επιλογή των δύο πρώτων λέξεων δεν υπήρξε τυχαία, αλλά προς διατήρηση στη νέα επωνυμία των αρχικών γραμμάτων των συλλόγων από τους οποίους προήλθε ο Α.Ο.Ξ..

Ξεκίνησε από το πρωτάθλημα της Β΄ Εθνικής και την πρώτη χρονιά τερμάτισε στη 15η θέση. Λόγω ανακατάταξης των κατηγοριών παρέμεινε στην κατηγορία (αντί να υποβιβαστεί) στην οποία και διατηρήθηκε για 18 συναπτά έτη.

Το 1984 ήρθε ο υποβιβασμός στην Γ΄ Εθνική, όμως αμέσως μετά την περίοδο 1984-85 επανήλθε στη δεύτερη τη τάξει κατηγορία και τέσσερα χρόνια αργότερα (ως πρωταθλήτρια) προβιβάστηκε στην Α' Εθνική, στην οποία παρέμεινε για 31 συναπτά έτη, μέχρι την περίοδο 2019-20.

Υπήρξε η πρώτη ομάδα στην ιστορία των ομαδικών αθλημάτων στην Ελλάδα που απέκτησε χορηγό (από το 1991 την εταιρία Βιαμάρ). Από τη συμφωνία αυτή και μέχρι τον Ιούνιο του 2016 η ομάδα μετονομάστηκε σε «**Α.Ο. Skoda Ξάνθη Π.Α.Ε.**» και ιδιοκτήτης της παραμένει ο Χρήστος Πανόπουλος. Το 2004, μετά από διαφωνίες με τον Ερασιτέχνη, η ομάδα εγκατέλειψε το γήπεδο ΑΟΞ για το Ξάνθη Αρένα. Την 1η Ιουνίου 2016 η ακριτική ομάδα άλλαξε την ονομασία της αφαιρώντας από αυτή τη λέξη «Skoda» και μερικές ημέρες αργότερα το ίδιο συνέβη και με το σήμα της.

### Πρόσφατες πορείες

#### 2009-2010

Το 2009-10 ξεκίνησε με μεγάλες προσδοκίες όμως η πορεία της δεν ήταν η αναμενόμενη. Με ποδοσφαιριστές όπως ο Ζντένο Στρμπα και ο Λουσιάνο ντε Σόουζα και με προπονητή τον Βόλφγκανγκ Βολφ, που αποχώρησε όμως από τον σύλλογο τον Σεπτέμβριο του ίδιου έτους για προσωπικούς λόγους, συνέχισε με τον Γιάννη Μαντζουράκη και από τον Φεβρουάριο με τον Νίκο Κεχαγιά, κινδύνευσε ακόμη και με υποβιβασμό, ο οποίος τελικά αποφεύχθηκε την τελευταία κυριολεκτικά στιγμή (με νίκη στον τελευταίο αγώνα πρωταθλήματος).

#### 2010-2011

Το 2010-11 συνέχισε για μικρό χρονικό διάστημα με τον Νίκο Κεχαγιά που τον διαδέχθηκε ο Γιώργος Παράσχος, τον οποίο αντικατέστησε ο Νίκος Παπαδόπουλος, τερματίζοντας στην 9η θέση.

#### 2011-12, 2012-13

Το 2011-12 ξεκίνησε με προπονητή τον Μαρίνο Ουζουνίδη τερματίζοντας τελικά στην 11η θέση, ενώ το 2012-13 με την 7η θέση που κατέλαβε, εξασφάλισε τη συμμετοχή της στις ευρωπαϊκές διοργανώσεις.

#### 2013-14

Την περίοδο 2013-14 συμμετείχε στο Europa League, στο τέλος της όμως βρέθηκε στη 16η θέση του πρωταθλήματος, ύστερα από μία σειρά άσχημων αποτελεσμάτων και συγκυριών, με αποτέλεσμα να κληθεί να συμμετάσχει σε αγώνα μπαράζ παραμονής με αντίπαλο τον Ολυμπιακό Βόλου, που είχε τερματίσει τρίτος στη Β' Εθνική. Τελικά η ακριτική ομάδα τα κατάφερε και με τη νίκη της (2-1) στο "Κλεάνθης Βικελίδης" παρέμεινε στην κατηγορία.

#### 2014-15

Την επόμενη χρονιά (2014-15) με προπονητή τον Ραζβάν Λουτσέσκου στο πρωτάθλημα τερμάτισε στην 8η θέση, ξεχώρισε όμως η εντυπωσιακή πορεία της στον θεσμό του κυπέλλου, όπου κατάφερε για πρώτη φορά στην ιστορία της να φτάσει μέχρι τον τελικό της διοργάνωσης. 

#### 2015-16

Την περίοδο 2015-16 η Ξάνθη τερμάτισε στη 13η θέση της βαθμολογίας συγκεντρώνοντας 33 βαθμούς και εξασφάλισε την παραμονή της στην Super League. Στο Κύπελλο αποκλείστηκε από τον Β' γύρο τερματίζοντας στην 3η θέση του ομίλου της όπου γνώρισε δύο ήττες με σκορ 1-0 τόσο από την ΑΕΚ όσο και από την ΑΕΛ και παρά τη σαρωτική της νίκη με σκορ 0-5 επί του Πανελευσινιακού. 

#### 2016-17

Στο πρωτάθλημα της περιόδου 2016-17 τερμάτισε στην 6η θέση με 48 βαθμούς σημειώνοντας εντυπωσιακές νίκες όπως αυτές επί του Παναθηναϊκού τόσο την 7η αγωνιστική στο "Απόστολος Νικολαΐδης" με 1-2 όσο και εντός έδρας την 22η αγωνιστική με σκορ 1-0. Στο Κύπελλο πέρασε ως 2η με 4 βαθμούς από τον όμιλό της στον οποίο συμμετείχαν ο ΠΑΣ Γιάννενα, ο Αγροτικός Αστέρας και η ΑΕΛ Καλλονή και προκρίθηκε στη φάση των "16". Εκεί απέκλεισε τον ΟΦΗ και συνέχισε στην προημιτελική φάση όπου βρέθηκε αντιμέτωπη με τον μετέπειτα κυπελλούχο ΠΑΟΚ. Στο πρώτο παιχνίδι στα Πηγάδια η Ξάνθη ηττήθηκε με σκορ 1-2 και παρά την μαχητική της εμφάνιση και τη νίκη με 0-1 στην Τούμπα στο δεύτερο παιχνίδι, δεν κατάφερε να προκριθεί στη συνέχεια του θεσμού. 

#### 2017-18

Τη σεζόν 2017-18 με προπονητή τον Μίλαν Ράσταβατς τερμάτισε και πάλι στην 6η θέση με 45 βαθμούς χάνοντας στην ισοβαθμία με τον Αστέρα Τρίπολης την έξοδο στο Europa League της επόμενης περιόδου. Στο Κύπελλο η Ξάνθη ξεκίνησε εντυπωσιακά, αφού τερμάτισε 1η στον όμιλο της πετυχαίνοντας 3 νίκες σε ισάριθμα παιχνίδια απέναντι σε Παναιτωλικό, Πανσερραϊκό και Εργοτέλη. Ωστόσο, στους "16" αποκλείστηκε από την ΑΕΛ με ήττα 3-0 στο AEL FC Arena παρότι για ακόμη μια χρονιά έφτασε κοντά στην ανατροπή νικώντας με 2-0 στα Πηγάδια στον επαναληπτικό. 

#### 2018-19

Τη σεζόν 2018–2019 τερμάτισε στο πρωτάθλημα στη 12η θέση με 32 βαθμούς εξασφαλίζοντας την παραμονή της στην κατηγορία μόλις την προτελευταία αγωνιστική με νίκη 2-0 επί του Απόλλωνα Σμύρνης. Στο Κύπελλο προκρίθηκε ως 2η με 4 βαθμούς από τον όμιλο της όπου βρέθηκε αντιμέτωπη με Ο.Φ.Η. Α.Ο.Κ. Κέρκυρα και Νίκη Βόλου. Στη φάση των "16" αποκλείστηκε από τον Ολυμπιακό με εντός έδρας ισοπαλία 0-0 και εκτός έδρας ήττα με 3-1. 

#### 2019-20 - Υπόθεση πολυϊδιοκτησίας και υποβιβασμός

Τη σεζόν 2019-20 η πορεία της Ξάνθης στο πρωτάθλημα σημαδεύτηκε από εξωαγωνιστικές αποφάσεις που αφορούσαν την υπόθεση πολυϊδιοκτησίας στην οποία βρέθηκε κατηγορούμενος ο ιδιοκτήτης της ΠΑΕ ΠΑΟΚ, Ιβάν Σαββίδης. Μετά από απόφαση της ΕΠΟ η Ξάνθη τιμωρήθηκε με αφαίρεση 12 βαθμών από το πρωτάθλημα κάτι που είχε ως αποτέλεσμα η ομάδα να κατρακυλήσει στην προτελευταία θέση της βαθμολογίας όπου και τερμάτισε με 24 βαθμούς. Ακολούθησε διπλός αγώνας μπαράζ για την παραμονή στην κατηγορία όπου η Ξάνθη κλήθηκε να αντιμετωπίσει τον Απόλλωνα Σμύρνης, δευτεραθλήτρια ομάδα της Super League 2. Με ήττα τόσο στα Πηγάδια όσο και στη Ριζούπολη η Ξάνθη οδηγήθηκε στη 2η τη τάξει κατηγορία του ελληνικού ποδοσφαίρου μετά από 31 ολόκληρα χρόνια. Αργότερα ο ΠΑΟΚ, και αφού το CAS ζήτησε επανεξέταση της υπόθεσης, απαλλάχθηκε από την επιτροπή εφέσεων της ΕΠΟ, αλλά η ποινή της Ξάνθης παρέμεινε η ίδια. Την ίδια χρονιά στο Κύπελλο (από αυτή τη σεζόν και έπειτα η φάση των ομίλων καταργήθηκε) αποκλείστηκε στη φάση των "16" από τον Άρη αφού νωρίτερα είχε αποκλείσει τον Απόλλωνα Λάρισας στη φάση των "32". 

#### 2020-21

Τη σεζόν 2020-21 ο ΑΟ Ξάνθη βρέθηκε αντιμέτωπος όπως και όλοι οι σύλλογοι με τις επιπτώσεις της πανδημίας του κορωνοϊού. Το πρωτάθλημα της Super League 2 στο οποίο συμμετείχε ξεκίνησε με μεγάλη καθυστέρηση τον Ιανουάριο του 2021. Η ομάδα ξεκίνησε τη σεζόν με προπονητή τον Αυστραλό Τόνι Πόποβιτς. Τον Μάρτιο ο Πόποβιτς αντικαταστάθηκε από τον Μπάμπη Τεννέ. Στην κανονική διάρκεια του πρωταθλήματος η ομάδα κατέκτησε τη 2η θέση με 41 βαθμούς σε 22 αγώνες. Στα play off, κατάφερε να παραμείνει στη 2η θέση, η οποία της έδωσε το εισιτήριο για τα μπαράζ ανόδου. Στους αγώνες μπαράζ αντιμετώπισε τον Παναιτωλικό, που τερμάτισε προτελευταίος στο πρωτάθλημα της Super League. Στον πρώτο αγώνα στα Πηγάδια κέρδισε με 2-1, όμως στη ρεβάνς στο Αγρίνιο γνώρισε την ήττα με 1-0 κι έτσι έχασε την ευκαιρία να επιστρέψει στη μεγάλη κατηγορία.

#### 2021-22

Την επόμενη σεζόν, η Ξάνθη προσπάθησε εκ νέου να διεκδικήσει την άνοδό της στη μεγάλη κατηγορία, αφού εξ αρχής θεωρούνταν ως το "φαβορί" του πρωταθλήματος. Η ομάδα διένυσε μία μέτρια πορεία, ενώ αρκετές φορές σημείωνε νίκες και ήττες με μεγάλο σκορ (όπως για παράδειγμα η νίκη επί της Αναγέννησης Καρδίτσας με 5-2 ή η ήττα από την ΑΕΛ με 4-0). Κατά τη διάρκεια της σεζόν, προβλήματα συνέχιζαν να ταλανίζουν την ομάδα και παράλληλα προέκυπταν διαρκώς ζητήματα και για τον ιδιοκτήτη της, Μπιλ Πάπας, ο οποίος καταζητούνταν στην Αυστραλία για οικονομικές απάτες. Εν τέλει, η Ξάνθη τερμάτισε στην τρίτη θέση.

#### 2022-23

Η Ξάνθη διέθετε οικονομικά προβλήματα ήδη από τη σεζόν 2021-22, με τον ιδιοκτήτη της ομάδας να αντιμετωπίζει νομικά προβλήματα όσον αφορά την περιουσία του, αφού υπήρχαν εις βάρος του κατηγορίες για οικονομικές απάτες στο κράτος της Αυστραλίας αλλά και κατηγορίες περί χρήσης κλεμμένων κονδυλίων για την αγορά της ομάδας. Πριν ολοκληρωθεί η σεζόν του έτους 2021-22, φημολογούνταν πως η ομάδα τερμάτισε τα συμβόλαια σχεδόν όλων των παικτών της, αλλά και πως το λοιπό προσωπικό της παρέμενε απλήρωτο.  Κατά τη διάρκεια του καλοκαιριού του 2022, η Ξάνθη δεν κατάφερε να αποκτήσει άδεια συμμετοχής στο πρωτάθλημα της Superleague 2. Τελικά, τη 19η Σεπτεμβρίου 2022, η ομάδα παραιτήθηκε από το πρωτάθλημα και από τότε βρίσκεται σε καθεστώς διάλυσης, με τα μέλη της διοίκησης αλλά και τοπικούς παράγοντες να αναζητούν λύση για το μέλλον της ομάδας.

Ιδιοκτησιακό καθεστώς
---------------------

Το ιδρυτικό σωματείο ΑΟ Ξάνθη δεν μετείχε το 2002 στην προβλεπόμενη αύξηση μετοχικού κεφαλαίου της ΠΑΕ. Από τις 10 Οκτωβρίου 1991, τον κάτοχο της πλειοψηφίας των μετοχών αποτελεί η ελληνική επιχείρηση εισαγωγής και εμπορίας αυτοκινήτων ΒΙΑΜΑΡ ΑΕ με ιδιοκτήτη τον Χρήστο Πανόπουλο. Τη λύση συνεργασίας αυτής με την ομώνυμη αυτοκινητοβιομηχανία, ακολούθησε η επαναφορά της επωνυμίας του συλλόγου από ΑΟ Skoda Ξάνθη ΠΑΕ σε ΠΑΕ ΞΑΝΘΗ Α.Ο. την 1η Ιουνίου 2016.

Το 2020, η Ξάνθη βρέθηκε κατηγορούμενη για περίπτωση πολυϊδιοκτησίας με την ΠΑΕ ΠΑΟΚ, καθώς σύμφωνα με τις καταγγελίες, η οικογένεια του Ιβάν Σαββίδη είχε άμεση ιδιοκτησιακή εμπλοκή και στις δύο ομάδες. Κατά συνέπεια, η Ξάνθη έχασε 12 βαθμούς από το πρωτάθλημα, γεγονός που την οδήγησε στην προτελευταία θέση. Η Ξάνθη δεν συμμετείχε στις τελικές δίκες, με αποτέλεσμα οι ποινές της να μην εξαλειφθούν. Μετά από αυτές τις εξελίξεις, ο Χρήστος Πανόπουλος αποφάσισε την άμεση αποχώρηση του από το ιδιοκτησιακό καθεστώς της ομάδας, η οποία μεταβιβάστηκε στον Μπιλ Πάπας (ή Βασίλη Παπαδημητρίου).

Ο νέος ιδιοκτήτης αντιμετώπισε πολλαπλές κατηγορίες για οικονομικά σκάνδαλα. Εν τέλει, δεν μπόρεσε να ανταπεξέλθει στις οικονομικές απαιτήσεις της ομάδας, γεγονός που τον οδήγησε στη μεταβίβαση των μετοχών της και την αποχώρησή του από αυτή. Έκτοτε, η ομάδα είναι υπό διάλυση, χωρίς ιδιοκτήτη.

Έμβλημα
-------

Τα πρώτα χρόνια το έμβλημα της ομάδας απαρτιζόταν αποκλειστικά από το Δημόκριτο. Ένα νέο έμβλημα με μικρές αλλαγές παρουσιάστηκε το 1985. Το έμβλημα διατηρήθηκε σε αυτή τη μορφή μέχρι το 1991, όταν και προστέθηκαν στοιχεία της ΒΙΑΜΑΡ ΑΕ, νέας ιδιοκτήτριας του συλλόγου. Το 1996 προστέθηκε το σήμα της Škoda Auto. Μία επιπλέον αλλαγή στο έμβλημα έγινε το 2001, με την προσθήκη της μπάλας ποδοσφαίρου, ενώ το 2007 παρουσιάστηκε διαφορετική εκδοχή του συγκεκριμένου εμβλήματος. Το 2012 παρουσιάστηκε ένα νέο έμβλημα, στο οποίο η προτομή του Δημόκριτου βρισκόταν πλέον στη μέση.

Πορεία στις εθνικές κατηγορίες
------------------------------

*Τελευταία ενημέρωση: μετά τη λήξη της αγωνιστικής χρονιάς 2021-22*.
* 31 συμμετοχές στην Α΄ Εθνική Κατηγορία
* 23 συμμετοχές στη Β΄ Εθνική Κατηγορία
* 1 συμμετοχή στην Γ΄ Εθνική Κατηγορία.

| Περίοδος | Κατηγορία | Θέση | Ν. - Ι. - Η. | Γκολ | Βαθμοί |
| --- | --- | --- | --- | --- | --- |
| 1967-68 | Β΄ Εθνική | **15η** |  | 46-59 | **54** |
| 1968-69 | Β΄ Εθνική | **15η** |  | 36-61 | **62** |
| 1969-70 | Β΄ Εθνική | **7η** |  | 34-31 | **68** |
| 1970-71 | Β΄ Εθνική | **11η** |  | 27-34 | **65** |
| 1971-72 | Β΄ Εθνική | **15η** |  | 32-42 | **71** |
| 1972-73 | Β΄ Εθνική | **11η** |  | 39-35 | **75** |
| 1973-74 | Β΄ Εθνική | **14η** |  | 30-45 | **35** |
| 1974-75 | Β΄ Εθνική | **9η** |  | 32-38 | **39** |
| 1975-76 | Β΄ Εθνική | **16η** |  | 33-57 | **33** |
| 1976-77 | Β΄ Εθνική | **16η** |  | 33-36 | **34** |
| 1977-78 | Β΄ Εθνική | **16η** |  | 40-37 | **34** |
| 1978-79 | Β΄ Εθνική | **15η** |  | 33-45 | **34** |
| 1979-80 | Β΄ Εθνική | **15η** |  | 31-49 | **30** |
| 1980-81 | Β΄ Εθνική | **10η** |  | 41-47 | **39** |
| 1981-82 | Β΄ Εθνική | **11η** |  | 34-32 | **37** |
| 1982-83 | Β΄ Εθνική | **6η** |  | 50-35 | **45** |
| 1983-84 | Β΄ Εθνική | **4η** | 18-6-14 | 37-37 | **42** |
| 1984-85 | Β΄ Εθνική | **18η** | 14-4-20 | 41-46 | **32** | υποβιβασμός |
| 1985-86 | Γ΄ Εθνική | **1η** |  | 72-30 | **52** | άνοδος |
| 1986-87 | Β΄ Εθνική | **8η** | 14-11-13 | 46-35 | **39** |
| 1987-88 | Β΄ Εθνική | **11η** | 14-5-15 | 44-41 | **33** |
| 1988-89 | Β΄ Εθνική | **1η** | 17-10-7 | 60-33 | **44** | άνοδος |
| 1989-90 | Α΄ Εθνική | **11η** | 12-5-17 | 33-51 | **29** |
| 1990-91 | Α΄ Εθνική | **15η** | 9-10-15 | 35-53 | **28** |
| 1991-92 | Α΄ Εθνική | **14η** | 13-3-18 | 36-48 | **29** |
| 1992-93 | Α΄ Εθνική | **8η** | 11-9-14 | 56-66 | **42** |
| 1993-94 | Α΄ Εθνική | **8η** | 12-9-13 | 62-63 | **45** |
| 1994-95 | Α΄ Εθνική | **8η** | 14-8-12 | 52-55 | **50** |
| 1995-96 | Α΄ Εθνική | **6η** | 12-11-11 | 53-47 | **47** |
| 1996-97 | Α΄ Εθνική | **14η** | 10-9-15 | 53-59 | **39** |
| 1997-98 | Α΄ Εθνική | **8η** | 13-6-15 | 52-52 | **45** |
| 1998-99 | Α΄ Εθνική | **7η** | 16-8-10 | 44-33 | **56** |
| 1999-00 | Α΄ Εθνική | **12η** | 11-8-15 | 36-43 | **41** |
| 2000-01 | Α΄ Εθνική | **8η** | 11-5-14 | 24-37 | **38** |
| 2001-02 | Α΄ Εθνική | **5η** | 12-6-8 | 34-26 | **42** | Κύπελλο UEFA 2002-03 |
| 2002-03 | Α΄ Εθνική | **9η** | 8-11-11 | 31-33 | **35** |
| 2003-04 | Α΄ Εθνική | **10η** | 8-6-16 | 28-42 | **30** |
| 2004-05 | Α΄ Εθνική | **4η** | 14-8-8 | 43-29 | **50** | Κύπελλο UEFA 2005-06 |
| 2005-06 | Α΄ Εθνική | **5η** | 13-8-9 | 31-25 | **47** | Κύπελλο UEFA 2006-07 |
| 2006-07 | Super League | **11η** | 8-12-10 | 24-22 | **36** |
| 2007-08 | Super League | **8η** | 10-6-14 | 33-39 | **36** |
| 2008-09 | Super League | **7η** | 9-11-10 | 25-21 | **38** |
| 2009-10 | Super League | **13η** | 10-5-15 | 27-36 | **35** |
| 2010-11 | Super League | **9η** | 9-9-12 | 29-35 | **36** |
| 2011-12 | Super League | **11η** | 10-6-14 | 31-35 | **36** |
| 2012-13 | Super League | **7η** | 10-10-10 | 28-26 | **40** | αγώνας κατάταξης | UEFA Europa League |
| 2013-14 | Super League | **16η** | 11-5-18 | 44-54 | **38** | αγώνας διαβάθμισης |
| 2014-15 | Super League | **8η** | 12-11-11 | 44-41 | **47** |
| 2015-16 | Super League | **13η** | 6-15-9 | 27-32 | **33** |
| 2016-17 | Super League | **6η** | 13-9-8 | 34-25 | **48** |
| 2017-18 | Super League | **6η** | 12-9-9 | 31-30 | **45** |
| 2018-19 | Super League | **12η** | 7-11-12 | 22-34 | **32** |
| 2019-20 | Super League | **13η** | 9-9-15 | 25-38 | **24** | αγώνας διαβάθμισης | υποβιβασμός |
| 2020-21 | Super League 2 | **2η** | 14-9-4 | 29-12 | **51** |
| 2021-22 | Super League 2 | **3η** | 13-14-5 | 43-25 | **53** | υποβιβασμός |
| 2022-23 | σε αδράνεια |

Οι αγώνες στις ευρωπαϊκές διοργανώσεις
--------------------------------------

Η Ξάνθη εξασφάλισε την πρώτη της έξοδο στις ευρωπαϊκές διοργανώσεις και συγκεκριμένα για το κύπελλο UEFA, την περίοδο 2002-03 με προπονητή τον Νίκο Καραγεωργίου, για να ακολουθήσουν δύο ακόμη συμμετοχές (2005-06 και 2006-07) με τον Γιάννη Μαντζουράκη.

Πρώτη φορά προκρίθηκε σε επόμενη φάση ευρωπαϊκής διοργάνωσης την περίοδο 2013-14, όταν για τον β΄ προκριματικό γύρο του Γιουρόπα Λιγκ απέκλεισε τη Λίνφιλντ, παρά το γεγονός ότι στον πρώτο αγώνα είχε ηττηθεί 1-0 εντός έδρας, καθώς στον επαναληπτικό επικράτησε με 2-1 στην παράταση και προκρίθηκε. Η νίκη αυτή υπήρξε η μοναδική μέχρι σήμερα του συλλόγου σε επίσημο διεθνή αγώνα. Στην επόμενη φάση αποκλείστηκε από τη βελγική Σταντάρ Λιέγης με δύο ήττες 2-1.

Ο Αργεντινός Ντιέγο Κιντάνα σημείωσε επί της Ντιναμό Βουκουρεστίου το πρώτο τέρμα στην ευρωπαϊκή ιστορία της ομάδας, ενώ από κοινού με τον Βραζιλιάνο Μαρσελίνιο αποτελούν τους πρώτους σκόρερ της με 2 τέρματα.

| Περίοδος | Διοργάνωση | Φάση | Αντίπαλος | Εντός | Εκτός | Πρ. |
| --- | --- | --- | --- | --- | --- | --- |
| **2002–03** | UEFA | Α΄ γύρος |  Λάτσιο | **0–0** | **0–4** |  |
| **2005–06** | UEFA | Α΄ γύρος |  Μίντλεσμπρο | **0–0** | **0–2** |  |
| **2006–07** | UEFA | Α΄ γύρος |  Ντιναμό Βουκουρεστίου | **3–4** | **1–4** |  |
| **2013–14**  | Europa League | Β΄ προκριματικός |  Λίνφιλντ | **0–1** 00000 | **2–1** (παρ.) |   |
| Γ΄ προκριματικός |  Σταντάρ Λιέγης | **1–2** | **1–2** |  |

Σημαντικοί ποδοσφαιριστές
-------------------------

Κατά την αναδρομή στην ιστορία του συλλόγου, η Α.Ο. Ξάνθη Π.Α.Ε. κάνει ιδιαίτερη μνεία στους εξής:

### Δεκαετία 1960

* Αντώνης Αντωνιάδης
* Πατηνιώτης.

### Δεκαετίες 1970 και 1980

Όλοι  ελληνικής τουλάχιστον υπηκοότητας.

* Αρχοντής Αρχοντάκης
* Βασιλειάδης
* Γεωργακόπουλος
* Γιαννόπουλος
* Χριστόφορος Διαμαντής
* Δουμπάς
* Αναστάσιος Θεοδωρίδης
* Κώστας Κοτζαμάνης
* Κούσης
* Αδάμ Κυρικλίδης
* Λαδόπουλος
* Λαμπρίδης
* Νίκος Λεμονίδης
* Χαράλαμπος Μανούκος
* Μηνάς Μουμτζίδης
* Αλέξανδρος Μπαρμπαλέξης
* Παναγιώτης Μπέρτος
* Λάζαρος Ναβροζίδης
* Στέλιος Ναβροζίδης
* Νεζμή
* Κώστας Νεοχωρίτης
* Μιχάλης Ξανθόπουλος
* Ρασίμ Ογλού Ορχάν
* Γιώργος Πανίδης
* Στάθης Πανίδης
* Γιώργος Σουμπέκας
* Αλή Ογλού Τουργκάι
* Τσαγκαλίδης
* Τσουγκανάτος
* Νίκος Τσετινές
* Φραγκάκης
* Βασίλης(;) Φωτίδης
* Γιώργος Φωτίου
* Χαϊτίδης
* Χατζηεφραιμίδης
* Στέφανος Χατζηθεοδοσίου
* Μπάμπης Χατζημεστής
* Βασίλης Χατζόπουλος
* Σάκης Ψωμάς

### Δεκαετίες 1990 και 2000

* Αχιλλέας Αδαμόπουλος
* Παρασκευάς Άντζας
* Στέλιος Βενετίδης
* Μαρσέλο Βεριντιάνο
* Ζήσης Βρύζας
* Άκης Ζήκος
* Ντιέγο Κιντάνα
* Νίκος Κωστένογλου
* Χρήστος Μαλαδένης
* Τριαντάφυλλος Μαχαιρίδης
* Μαρίνος Ουζουνίδης
* Χρήστος Πατσατζόγλου
* Τόμας Ραντζίνσκι
* Λουσιάνο ντε Σόουζα
* Σάντρο Βασκονσέλος ντε Σόουζα
* Κέλβιν Σέμπουε
* Βασίλης Τοροσίδης.

### Δεκαετία 2010

* Ολουμπάγιο Αντεφέμι
* Κρίστοφερ Κατόνγκο
* Μαρσελίνιο
* Τζορτζ Μπόατεγκ.

Ορισμένοι από τους παίκτες που δεν περιλαμβάνονται στους προηγούμενους και έχουν υπερβεί με την ομάδα τις 100 συμμετοχές στην Α΄ κατηγορία:

* Νίκος Ζαπρόπουλος
* Νίκος Καραγεωργίου
* Νίκος Κεχαγιάς
* Σταύρος Λαμπριάκος
* Ισμαΐλ Μπα
* Γιουράι Μπούτσεκ
* Γιάννης Παπαδημητρίου
* Πέτρος Τεγγελίδης
* Μάκης Τζάτζος.

### Κορυφαίοι σκόρερ στην Α΄ Εθνική

*Τελευταία ενημέρωση: 16 Δεκεμβρίου 2015*.

| # | Ονοματεπώνυμο | Τέρματα |
| --- | --- | --- |
| 01 |  Μαρσέλο Βεριντιάνο | 75 |
| 02 |   Λουσιάνο ντε Σόουζα | 42 |
| 03 |   Πέτρος Τεγγελίδης | 38 |
| 04 |  Ζήσης Βρύζας | 32 |
|  Θωμάς Κυπαρίσσης |
|  Σταύρος Λαμπριάκος |

| # | Ονοματεπώνυμο | Τέρματα |
| --- | --- | --- |
| 07 |  Λέντιο Πάνο | 30 |
| 08 |  Ισμαΐλ Μπα | 22 |
| 09 |  Άγγελος Βιλανάκης | 21 |
| 10 |  Νίκος Καραγεωργίου | 20 |
|  Νίκος Κεχαγιάς |

Προπονητές στην Α΄ Εθνική
-------------------------

|  |  |
| --- | --- |
| 1989 |  Τάσος Αναστασιάδης |
| 1989-1990 |  Γιάννης Γούναρης |
| 1990-1991 |   Χενκ Χάουαρτ |
| 1991-1992 |  Γιάννης Γούναρης |
| 1992 |  Βλαντίμιρ Τάμπορσκι |
| 1992-1993 |  Βασίλης Δανιήλ |
| 1993 |  Γιάννης Ισπυρλίδης |
| 1993 |  Νίκος Αλέφαντος |
| 1993-1994 |  Γιάννης Ισπυρλίδης |
| 1994 |  Γιάννης Γούναρης |
| 1994 |  Χάουαρντ Κένταλ |
| 1994 |  Γιάννης Ισπυρλίδης |
| 1994-1995 |  Βλαντίμιρ Τάμπορσκι |
| 1995 |  Ανδρέας Μιχαλόπουλος |
| 1995 |  Βασίλης Δανιήλ |
| 1995-1996 |  Γιάννης Ισπυρλίδης |
| 1996-1997 |  Κουρτ Γιάρα |
| 1997-1999 |   Γιάννης Μαντζουράκης |
| 2000 |  Βαγγέλης Βλάχος |
| 2000 |  Νίκος Καραγεωργίου |
| 2000 |  Γιώργος Φοιρός |
| 2000-2001 |   Χουάν Ραμόν Ρότσα |
| 2001-2004 |  Νίκος Καραγεωργίου |
| 2004-2006 |   Γιάννης Μαντζουράκης |
| 2006 |  Γιάννης Ισπυρλίδης |
| 2006 |  Τάκης Λεμονής |
| 2006-2007 |  Σάββας Κωφίδης |
| 2007 |  Νίκος Κεχαγιάς |
| 2007 |   Γιορν Άντερσεν |
| 2007 |   Εμίλιο Φερέρα |
| 2007-2008 |  Νίκος Κεχαγιάς |
| 2008 |   Γιάννης Μαντζουράκης |
| 2008 |  Στέλιος Κατρακυλάκης |
| 2008-2009 |  Γιώργος Παράσχος |
| 2009 |  Παναγιώτης Γκουτσίδης |
| 2009 |  Βόλφγκανγκ Βολφ |
| 2009-2010 |   Γιάννης Μαντζουράκης |
| 2010 |  Νίκος Κεχαγιάς |
| 2010 |  Γιώργος Παράσχος |
| 2010-2011 |  Νίκος Παπαδόπουλος |
| 2011-2012 |  Μαρίνος Ουζουνίδης |
| 2012 |  Νίκος Κωστένογλου |
| 2012-2013 |  Μαρίνος Ουζουνίδης |
| 2013 |  Νίκος Καραγεωργίου |
| 2013-2014 |  Ράινερ Μάουρερ |
| 2014 |  Νίκος Κεχαγιάς |
| 2014 |  Σάκης Τσιώλης |
| 2014 |  Νίκος Νεντίδης |
| 2014-2017 |  Ραζβάν Λουτσέσκου |
| 2017-2019 |  Μίλαν Ράσταβατς |
| 2019 |  Κίκο Ραμίρεθ |
| 2019-2020 |  Γιώργος Παράσχος |

Πηγές: Α.Ο. Ξάνθη Π.Α.Ε. και βάση δεδομένων.

Τίτλοι – Διακρίσεις
-------------------

### Εθνικές κατηγορίες

* 31 συμμετοχές στην Α΄ Εθνική Κατηγορία (1989 έως 2020).
	+ Υψηλότερη θέση η 4η το 2005.

* 1 Πρωτάθλημα Β΄ Εθνικής:
	+ 1988-89 (ενιαίος όμιλος)

* 1 Πρωτάθλημα Γ΄ Εθνικής:
	+ 1985-86 (Νότιος όμιλος).

### Κύπελλο Ελλάδας

Αγωνίστηκε στον τελικό την περίοδο 2014-15 και έχει προκριθεί έως τα ημιτελικά σε άλλες τρεις περιπτώσεις (2001-02, 2004-05, 2006-07).

### Ομάδες μικρότερων ηλικιών

* 3 Πρωταθλήματα Ελλάδας Κ-20:
	+ 2005-06 (ως πρωτάθλημα Νέων), 2007-08 (επίσης), 2008-09 (ως πρωτάθλημα Κ-21)

* 1 Πρωτάθλημα Ελλάδας Κ-17:
	+ 2013-14

Διεθνείς ποδοσφαιριστές με την ομάδα ανδρών Ελλάδας που έχουν αγωνιστεί στις ακαδημίες του Α.Ο. Ξάνθη, αποτελούν οι Νίκος Κωστένογλου και Βασίλης Τοροσίδης.

Παραπομπές
----------

1. ↑  «Εγγεγραμμένα σωματεία | Ηλεκτρονικό Μητρώο Αθλητικών Σωματείων με Ειδική Αθλητική Αναγνώριση». *somateia.gga.gov.gr*. Ανακτήθηκε στις 5 Μαρτίου 2024.
2. ↑  «Scoda Ξάνθη • Έδρα». Αρχειοθετήθηκε από το πρωτότυπο στις 28 Μαρτίου 2016. Ανακτήθηκε στις 30 Ιανουαρίου 2016.
3. ↑  «Γήπεδο Πηγαδιών». *web.archive.org*. 9 Μαρτίου 2007. Αρχειοθετήθηκε από το πρωτότυπο στις 9 Μαρτίου 2007. Ανακτήθηκε στις 5 Μαρτίου 2024. CS1 maint: Unfit url (link)
4. ↑  «ΓΕΜΗ :: Υπηρεσίες Δημοσιότητας». *publicity.businessportal.gr*. Ανακτήθηκε στις 5 Μαρτίου 2024.
5. ↑  Βαγγέλης Κουκούλογλου, *Σήματα & χρώματα • Η γέννηση... και η ιστορία τους*, Εκδόσεις Γ. Γεωργαλάς, Αθήνα 1999, σελ. 41
6. ↑  «eChamber». *SGA e-Επιμελητήριο*. Αρχειοθετήθηκε από το πρωτότυπο στις 19 Σεπτεμβρίου 2020. Ανακτήθηκε στις 7 Δεκεμβρίου 2019.
7. ↑  «Νέα εποχή στην Ξάνθη - Άλλαξε το σήμα της ομάδας». *sport-fm.gr*. 7 Ιουνίου 2016. Ανακτήθηκε στις 7 Δεκεμβρίου 2019.
8. ↑  «Γιατί η "Skoda Ξάνθη" έγινε... σκέτο "Ξάνθη";». *NewsAuto.gr*. 7 Ιουνίου 2016. Αρχειοθετήθηκε από το πρωτότυπο στις 7 Δεκεμβρίου 2019. Ανακτήθηκε στις 7 Δεκεμβρίου 2019.
9. ↑  «Και με τη βούλα της Εφέσεων: Ίδιο ιδιοκτήτη έχουν ΠΑΟΚ, Ξάνθη, έμειναν οι ποινές -7 και -12 βαθμών».
10. ↑  «Υποβιβασμός για την Ξάνθη 31 χρόνια μετά».
11. ↑  «Η Επιτροπή Εφέσεων αθώωσε τον ΠΑΟΚ για την υπόθεση της πολυιδιοκτησίας». *www.gazzetta.gr*. Ανακτήθηκε στις 15 Μαΐου 2021.
12. ↑  Epochi, rizospastis gr | Synchroni (10 Φεβρουαρίου 2021). «rizospastis.gr - Η Επιτροπή Εφέσεων αθώωσε την ΠΑΕ ΠΑΟΚ». *ΡΙΖΟΣΠΑΣΤΗΣ*. Ανακτήθηκε στις 15 Μαΐου 2021.
13. ↑  «Στον πάγκο της Ξάνθης ο Τεννές». *www.naftemporiki.gr*. 3 Ιανουαρίου 2021. Αρχειοθετήθηκε από το πρωτότυπο στις 14 Μαΐου 2021. Ανακτήθηκε στις 14 Απριλίου 2021.
14. ↑  Κουκουλάς, Κώστας. «Παναιτωλικός – Ξάνθη 1-0: Παρέμειναν στη Σούπερ Λιγκ οι Αγρινιώτες | Η ΚΑΘΗΜΕΡΙΝΗ». *www.kathimerini.gr*. Ανακτήθηκε στις 5 Ιουνίου 2021.
15. 1 2  ««Εκδόθηκε ένταλμα σύλληψης και έκδοσης για τον ιδιοκτήτη της Ξάνθης, Μπιλ Πάπας» | Gazzetta». *www.gazzetta.gr*. Ανακτήθηκε στις 12 Φεβρουαρίου 2023.
16. ↑  «Μπιλ Πάπας: «Άφησε στην Αυστραλία συντρίμμια, αγόρασε την Ξάνθη και ζει πολυτελή ζωή» - Αφιέρωμα από το 60 Minutes Australia». *www.kavalanews.gr*. 14 Μαρτίου 2022. Ανακτήθηκε στις 12 Φεβρουαρίου 2023.
17. ↑  xanthipost. «ΑΟΞ: Ανησυχητικά μηνύματα «διαρρέουν» για την ομάδα της Ξάνθης – Απλήρωτοι εργαζόμενοι και λύση συμβολαίων με ποδοσφαιριστές;». *xanthipost.gr*.
18. ↑  Team, Onsports (21 Οκτωβρίου 2022). «Χατζημεστής: «Πρέπει να μείνει η Ξάνθη όρθια, δεν γίνεται να μείνει ο νομός χωρίς ομάδα»». *Onsports.gr*. Ανακτήθηκε στις 13 Φεβρουαρίου 2023.
19. ↑  ΦΕΚ ΑΕ-ΕΠΕ 3436/2002, ιστότοπος Εθνικού Τυπογραφείου
20. 1 2 3  Ιστορία > Ιστορία της ομάδας Αρχειοθετήθηκε 2017-09-09 στο Wayback Machine. επίσημος ιστότοπος ΠΑΕ Ξάνθη ΑΟ
21. ↑  ΠΑΕ > Ιδιοκτήτης Αρχειοθετήθηκε 2017-07-16 στο Wayback Machine. επίσημος ιστότοπος ΠΑΕ Ξάνθη ΑΟ
22. ↑  .
23. ↑  ««Βόμβα» Πανόπουλου: «Αποχωρώ από την Ξάνθη, δεν θα τη δώσω σε λαμόγιο»». *ProtoThema*. 21 Ιουλίου 2020. Ανακτήθηκε στις 13 Φεβρουαρίου 2023.
24. ↑  «Ο ΑΟ ΞΑΝΘΗ σε «νέα τροχιά»! – Xanthi F.C. – Official Website». Αρχειοθετήθηκε από το πρωτότυπο στις 13 Φεβρουαρίου 2023. Ανακτήθηκε στις 13 Φεβρουαρίου 2023.
25. ↑  Αφιέρωμα στην Skoda Ξάνθη από την επίσημη σελίδα της Λίνφιλντ Αρχειοθετήθηκε 2013-07-27 στο Wayback Machine. xanthisports.gr
26. ↑  Skoda Ξανθη: Στο... επίκεντρο ο Δημόκριτος Αρχειοθετήθηκε 2012-06-02 στο Wayback Machine. empros.gr
27. ↑  Ιστορία > Συμμετοχές, παλαιός ιστότοπος ΠΑΕ Skoda Ξάνθη αρχειοθετημένο στις 30.04.2013
28. ↑  Η λίστα με τους 153 σκόρερς της Ξάνθης στην Α΄ Εθνική Αρχειοθετήθηκε 2016-01-24 στο Wayback Machine. thrakisports.gr
29. ↑  Ιστορία > Προπονητές, παλαιός ιστότοπος ΠΑΕ Skoda Ξάνθη αρχειοθετημένο στις 29.04.2016]
30. ↑  AO Xanthi > History > Staff Αρχειοθετήθηκε 2016-07-10 στο Wayback Machine. transfermarkt.gr (Αγγλικά)

Εξωτερικοί σύνδεσμοι
--------------------

* Α.Ο. Ξάνθη – Επίσημος ιστότοπος
* Xanthi F.C. ιστότοπος Ένωση Ευρωπαϊκών Ομοσπονδιών Ποδοσφαίρου (U.E.F.A.)

|  |  |
| --- | --- |
| 

|  |
| --- |
| * Πύλη:Αθλητισμός
* Πύλη:Ποδόσφαιρο
* Πύλη:Ελλάδα
 |

 |

|  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Ομάδες Super League 1 Ελλάδας |
| --- |
|  |
| Τρέχουσα περίοδος 2023–24 | 
* ΑΕΚ
* Άρης
* Αστέρας Τρίπολης
* Ατρόμητος
* Βόλος
* Κηφισιά
* Λαμία
* Ολυμπιακός
* ΟΦΗ
* Παναθηναϊκός
* Παναιτωλικός
* Πανσερραϊκός
* ΠΑΟΚ
* ΠΑΣ Γιάννινα
 |
|  |
| Πρώην1 | 
* Ακράτητος
* Απόλλων Καλαμαριάς
* Απόλλων Σμύρνης
* Αθηναϊκός
* Ατρόμητος Πειραιώς
* Αιγάλεω
* Βέροια
* Βύζας Μεγάρων
* Διαγόρας Ρόδου
* Δόξα Δράμας
* Εδεσσαϊκός
* Εργοτέλης
* Εθνικός Αστέρας
* Εθνικός Πειραιώς
* Ηρακλής
* Θερμαϊκός
* Θρασύβουλος
* Ιωνικός
* Καβάλα
* Καλαμάτα
* Καλλιθέα
* Καλλονή
* Κέρκυρα
* Καστοριά
* Κέρκυρα
* Κόρινθος
* Λάρισα
* Λεβαδειακός
* Μακεδονικός
* Μέγας Αλέξανδρος Κατερίνης
* Νάουσα
* Νίκαια
* Νίκη Βόλου
* Ξάνθη
* Ολυμπιακός Βόλου
* Ολυμπιακός Χαλκίδας
* Παγκορινθιακός
* Παναχαϊκή
* Παναιγιάλειος
* Πανελευσινιακός
* Πανηλειακός
* Πανιώνιος
* Πανθρακικός
* Πιερικός
* Πλατανιάς
* Προοδευτική
* Ρόδος
* Τρίκαλα
* Φωστήρας
* Χαλκηδόνα
* Χαλκίδα
 |
|  |
| Πρώην (Κυπριακές) | 
* ΑΕ Λεμεσού
* ΑΠΟΕΛ
* ΕΠΑ Λάρνακας
* Ολυμπιακός Λευκωσίας
* Ομόνοια
 |
|  |
| Πριν την καθιέρωση της Α΄ Εθνικής2 | 
* ΑΕ Καβάλας
* Άρης Πειραιώς
* Ασπίδα Ξάνθης
* Αστέρας Αθηνών
* Γουδί
* Ηρακλής Σερρών
* Μέγας Αλέξανδρος Θεσσαλονίκης
* Ολυμπιακός Λουτρακίου
* Ορφέας Ξάνθης
* Παναργειακός
* Πειραϊκός Σύνδεσμος
* Φίλιπποι Καβάλας
 |
|  |
| 
1Συμμετοχή στην Α΄ Εθνική Κατηγορία ή Super League 1 από την καθιέρωσή της την περίοδο 1959–1960

2Συμμετοχή μόνο σε τελικές φάσεις του Πανελληνίου Πρωταθλήματος, ή τα πρωταθλήματα Σ.Ε.Γ.Α.Σ. πριν την περίοδο 1959–1960 |

 |